સિટી પલ્સના માલિક અપ્રિત મહેતા પર ફાયરિંગન કેસમાં ક્રાઇમ બ્રાન્ચે કુખ્યાત ગોવા રબારીની ધરપકડ કરી છે. તે વડોદરાની જેલમાં કેદ હતો. શહેરમાં થોડા મહિનાઓ અગાઉ વાડજ પોલીસ સ્ટેશનની હદમાં ગોવા રબારીના ઈશારે સીટી પલ્સના માલિક અર્પિત મહેતા પર ફાયરિંગ કરવામાં આવ્યું હતું. પરંતુ સદનસીબે તેમનો આબાદ બચાવ થયો હતો. ત્યારે આ મામલે અમદાવાદ ક્રાઇમ બ્રાન્ચ દ્વારા કુખ્યાત ગોવા રબારીની ધરપકડ કરી લેવામાં આવી છે.વડોદરાની જેલમાં બંધ ગોવા રબારીની ટ્રાન્સફર વોરંટના આધારે ધરપકડ કરાઈ છે.ગોવા રબારી પર કલમ 268 પણ લાગેલી છે જેથી ગૃહ વિભાગમાંથી મંજૂરી લઈ તેની ધરપકડ કરી છે. ગોવા રબારી પર આરોપ છે કે તેને અર્પિત મહેતાની જેલમાંથી બેઠા બેઠા સોપારી લીધી હતી.આ ફાયરિંગ પાછળ રૂપિયા 10 કરોડની લેતી-દેતી હોવાનું બહાર આવ્યું હતું.